ทรีแมนดาวน์

ทรีแมนดาวน์ () เป็นวงดนตรีป๊อปร็อก จากกลุ่มนิสิตคณะดิจิทัลมีเดียและศิลปภาพยนตร์ มหาวิทยาลัยกรุงเทพ ภายใต้สังกัดยีนแล็บ ในเครือจีเอ็มเอ็ม มิวสิค เป็นที่รู้จักจากเพลง ข้างกัน, ฝนตกไหม และ ถ้าเธอรักฉันจริง ทรีแมนดาวน์ประสบความสำเร็จอย่างมากในอัลบั้มชุดแรก This City Won't Lonely Anymore ทรีแมนดาวน์มีแนวเพลงส่วนใหญ่เป็น ป็อปร็อก, ป็อป และร็อก

ประวัติ

 จุดเริ่มต้น (พ.ศ. 2556 - 2558) 
ทรีแมนดาวน์เริ่มต้นจากกิตที่กำลังเข้าเรียนมหาวิทยาลัย แล้วเขาต้องการทำวงดนตรีก็เลยหาเพื่อนมารวมวง จนมาเจอกับเตเข้าจึงตกลงทำวงด้วยกัน แล้วเตก็ชวนตูนและโอม เพื่อนของเขามาเป็นสมาชิกด้วย โดยแรกเริ่มวงเป็นวงร็อก โดยชื่อทรีแมนดาวน์นั้นมาจากการที่สมาชิกวงทรีแมนดาวน์เคยมีวงสมัยมัธยมกัน 3 วง แล้ววงก็ยุบไปเมื่อขึ้นมหาวิทยาลัย ทรีแมนดาว์นก็เหมือน 3 วงที่ตายไปแล้วนั่นเอง

วงเริ่มต้นจากการประกวด 5 GUM ซึ่งเป็นการร่วมมือระหว่างนิตยสาร อะเดย์ ร่วมกับ Believe Records จัดขึ้นที่สยามดิสคัฟเวอรี ทำให้วงเป็นที่รู้จักในระดับหนึ่ง หลังจากการประกวด 5 GUM แล้ววงก็เดินสายประกวดโดยวงก็เข้ารอบเกือบตลอด แต่หนึ่งในการประกวดที่พวกเขาเข้ารอบ (งาน Melody of Life) เป็นจุดเปลี่ยนของวง พวกเขาเปลี่ยนจากวงประกวดเป็นวงที่ปล่อยเพลงแทน วงจึงเริ่มปล่อยเพลง โดยเพลงแรกชื่อว่า "คำทำนาย" เพลงนี้ก็จะกลายเป็นอีกหนึ่งจุดเปลี่ยนที่สำคัญของวง พวกเขารู้สึกว่าเขาไม่มีตัวตนทางดนตรีจนนำไปสู่การทะเลาะกันในวง ในที่สุดวงได้ ซุง Mattnimare มาเป็นโปรดิวเซอร์เพลง เขาทำให้วงค้นพบตัวตนทางดนตรีของวง

 ก่อนเข้าค่ายยีนแล็บ (พ.ศ. 2558 - 2560) 
วงได้ออกหาประสบการณ์ตามการประกวดต่าง ๆ โดยหลังจากที่ได้รับมุมมองและทัศนคติจากหลาย ๆ ที่ อีกทั้งได้รับแรงบัลดาลใจและแนวทางเลือกดนตรีอื่น ๆ จึงทำให้วงเปลี่ยนเป้าหมายมาเป็นการทำอัลบั้มและผลงานเพลงของตัวเอง เพื่อตอบสนองในสิ่งที่การประกวดให้ประสบการณ์ไม่ได้ เดิมที ‘ตูน ทรีแมนดาวน์’ เคยแต่งเพลงในสมัยเรียนชื่อเพลง “สุดทาง” ต่อมาวงได้ปล่อยซิงเกิ้ลแรกของวง “คำทำนาย” โดยใช่งบในการทำมิวสิกวีดีโอเพียง 20,000 บาท หลังจากนั้นวงได้ร่วมงานกับค่าย SRP Label สองเพลง “Hey josh...พรุ่งนี้ต้องลืมเธอ” และ “ของที่เธอไม่ต้องการ” หลังจากนั้นพวกเขาได้ร่วมงานกับค่าย Sine & Saw Records ปล่อยซิงเกิ้ลใหม่ "อยากฟัง (Downtown Pop)" และร่วมงานกับ Malama Collective ปล่อยซิงเกิ้ลใหม่ “ข้างกัน (City)”
 อัลบั้ม This City Won’t Be Lonely Anymore (พ.ศ. 2560 - 2565) 
ในเดือนมีนาคม พ.ศ. 2564 วงได้ปล่อยอัลบั้มแรกของวงที่มีชื่อว่า This City Won't Be Lonely Anymore (แปลเป็นไทย: “เมืองนี้ไม่เหงาอีกต่อไป”) โดยเปิดให้จองในวันที่ 25 มีนาคม พ.ศ. 2564 ในราคา 790 บาท ซึ่งยอดจองเต็มภายในวันเดียวกันThis City Won't Be Lonely Anymore  

อัลบั้มนี้เพลงทั้งหมด 17 เพลง ซิงเกิลแรกของอัลบั้มนี้คือเพลง "ข้างกัน (City)" ถูกปล่อยในวันที่ 6 ธันวาคม พ.ศ. 2560 ซึ่งเป็นเพลงฮิตเพลงแรกของวงและอย่างมีเพลงฮิตอื่นๆ อีกอย่าง "ผ่านตา (Everyday)" "ไปเถอะเธอ" "ฝนตกไหม" "เลือกคนที่เขารักเรา" "ฝันถึงแแฟนเก่า" "ถ้าเธอรักฉันจริง" "เดาไม่เก่ง" และ "คุยคนเดียวเก่ง" ทางวงตั้งให้อัลบั้มนี้เปรียบสะเหมือนเมืองหนึ่งเมือง และเพลงแต่ละเพลงในอัลบั้มนี้เปรียบสะเหมือนแต่ละย่านในเมือง ในการโปรโมทอัลบั้มทางวงได้จัดงานนิทรรศการศิลปะที่นำเสนอ 7 เพลงใหม่ ผ่าน 7 ผลงานศิลปะ โดย 7 ศิลปิน ได้แก่ NOTEP (นท พนายางกูร), WHOOP, ธนชาติ ศิริภัทราชัย, 27 June Studio, MU Studio, H-lab และ De-selected ภายใต้คอนเซ็ปต์ "THIS CITY WON’T BE LONELY ANYMORE" หรือ "เมืองนี้ไม่เหงาอีกต่อไป.." ซึ่งผู้เข้างานจะไม่ต้องเสียค่าเข้างานและยังได้ ฟังเพลงใหม่ในอัลบั้มก่อนใคร ชมผลงานอาร์ต และถ่ายรูปไปพร้อมกัน และยังมีมินิคอนเสิร์ตเปิดตัวอัลบั้มในวันสุดท้ายของงานอีกด้วย โดยงานจัดขึ้นในวันที่ 17 มีนาคม - 28 มีนาคม พ.ศ. 2564 ที่สยามเซ็นเตอร์ชั้น 1 และชั้น G

 การเข้าค่ายยีนแล็บ 
หลังจากเพลง "ข้างกัน (City)" ได้ถูกปล่อยไป ในปี 2561 พวกเขาก็ได้เข้าแข่งขันในรายการ Band Lab ซึงเป็นรายการที่ค้นหาศิลปินหน้าใหม่เข้าค่าย ยีนแล็บ ของปัณฑพล ประสารราชกิจ ที่พึ่งก่อตั้ง ณ ขณะนั้น พวกเขาได้ที่หนึ่งในรายการดังกล่าวและได้เซ็นสัญญากับค่ายยีนแล็บอีกด้วย พวกเขาจะปล่อยเพลงแรกในค่ายยีนแล็บที่มีชื่อว่า "ผ่านตา" ต่อมาด้วยเพลง "ตอนไม่ได้เจอ" "ทีมรอเธอ" และ "ไปเถอะเธอ" ตามลำดับ แต่เพลงเหล่านั้นก็ไม่ได้ประสบความสำเร็จเท่าที่วงคิด

 ความสำเร็จ 
เพลง "ฝนตกไหม" ประสบความสำเร็จเป็นอย่างมาก สามารถขึ้นเป็นอันดับหนึ่งในชาร์ตเพลงของสปอทิฟาย ไอทูนส์ แอปเปิลมิวสิก และจูกซ์ได้Album:ฝนตกไหม - SingleThree Man Down พา “ฝนตกไหม” ยึดอันดับ 1 ชาร์ต JOOX - ยอดวิว MV ครบล้าน ต่อมาพวกเขาปล่อยเพลง "เลือกคนที่เขารักเรา" ซึ่งได้อันดับที่ 7 ในชาร์ตเพลงของสปอทิฟายAlbum:เลือกคนที่เขารักเรา - Single ต่อมาพวกเขาก็ปล่อยเพลง "ฝันถึงแฟนเก่า" ที่สามารถทะยานสู่อันดับหนึ่งในชาร์ตของสปอทิฟาย ไอทูนส์ และแอปเปิลมิวสิกได้Album:ฝันถึงแฟนเก่า - Single หลังจากนี้เขาได้มีโอกาสร้องเพลงประกอบซีรีส์เรื่อง Hook รักหมัดหนัก โดยเป็นการโคเวอร์เพลง "คุกเข่า" ของวงค็อกเทล พวกเขาปล่อยเพลง "ถ้าเธอรักฉันจริง" ช่วงปลายปี 2563 ซึ่งเป็นที่โด่งดังจนเกิดวลีเด็ด "หวัดดีเบล" ที่มาจากเอ็มวีของเพลง"หวัดดีเบล" แปลว่าอะไร มาดูกันวลีสุดฮิตบนโซเชียลตอนนี้มีที่มาจากไหน เพลงนี้ยังประสบความสามารถอย่างมากอีกด้วย เพลงนี้เป็นเพลงอันดับหนึ่งในชาร์ตเพลงของสปอทิฟาย ไอทูนส์ แอปเปิลมิวสิก และจูกซ์อีกด้วยAlbum:ถ้าเธอรักฉันจริง - SingleThree Man Down ทะยานสูง! พาเพลงใหม่ "ถ้าเธอรักฉันจริง" ฮิตติดอันดับ 1 ชาร์ต JOOX ในต้นปี 2564 พวกเขาได้ปล่อยเพลง "เดาไม่เก่ง" ซึ่งเกิดข้อวิพากษ์วิจารณ์ขึ้นว่าเพลงมีทำนองคล้ายเพลง "ฟ้าสีจาง" ของวง Owlet Lounge ต่อมาพวกเขาออกมาขอโทษและบอกว่าพวกเขาไม่ได้ตั้งใจคัดลอกเพลง "ฟ้าสีจาง" เลยและที่ทำนองเหมือนกันนั้นเป็นเพียงเรื่องบังเอิญเท่านั้น ทางวง Owlet Lounge ก็ออกมายืนยันเช่นเดียวกัน

 อัลบั้ม 28 (พ.ศ. 2565 - 2567) 
ในวันที่ 28 กรกฎาคม พ.ศ. 2566 วงได้ปล่อยอัลบั้มชุดที่สองของวงที่มีชื่อว่า 28 ในอัลบั้มนี้มีเนื้อหาและแนวเพลงที่แตกต่างอย่างเห็นได้ชัดเจนและในวงยังเหลือสมาชิกวงเพียง 4 คนอีกด้วยเนื่องจาก กิจฏิเมธ ชาญพานิช (โอม) มือเบสได้ลาออกจากวงด้วยเหตุผลส่วนตัว 

 คอนเซ็ปอัลบั้ม 
ทางวงตั้งใจให้อัลบั้มนี้มีแนวเพลงดนตรีที่ร็อคขึ้นภายใต้คอนเซ็ปต์ชายอายุ 28 ที่ต้องผ่านความเจ็บปวดความผิดหวังและสัมผัสรสชาติแห่งการเติมโตซึ่งเป็นอายุของสมาชิกวงในเวลานั้น อัลบั้มนี้มีทั้งหมด 11 เพลง ประกอบไปด้วยเพลงฮิตอย่าง "ปล่อยให้เวลา (Broken Clock)" "น้อง (Nong)" "ไม่อยากให้เธอไม่สบาย (You)" และ "เปิดตัวเขา (Rebound)" หลังจาการปล่อยอัลบั้มทางวงในจัดงานอีเว้นท์โปรโมทอัลบั้มที่ ลานเอเทรียม 2 สยามเซ็นเตอร์ ภายใต้ชื่องาน "A CALL FROM 28" ในงานประกอบไปด้วยตู้โทรศัพท์ที่เปรียบเสมือน Time Capsule นำพาคุณไปบันทึกความทรงจำ ความรู้สึก และเหตุการณ์ ที่เกิดขึ้นในช่วงชีวิตของแต่ละคน โดยจัดตั้งแต่วันที่ 31 กรกฏาคม - 1 สิงหาคม พ.ศ. 2566

 ความสำเร็จ 
อัลบั้มชุดแรกและอัลบั้มชุดที่สองนั้นประสบความสำเร็จเป็นอย่างมากส่งผลให้วงได้จัดคอนเสิร์ตใหญ่ครั้งแรกของวงในวันที่ 19 สิงหาคม พ.ศ. 2566 ในชื่อคอนเสิร์ต The Concert Application presents Three Man Down Live At Impact Arena 2023 ที่ อิมแพ็ค อารน่า เมืองทองธานี ซึ่งมีผู้ชมมากกว่า 13,000 คน นอกจากนี้บัตรยังถูกจำหน่ายหมดภายใน 4 นาทีและมีกว่า 400,000 ยูสเซอร์ที่ให้ความสนใจเข้ามากดซื้อบัตรคอนเสิร์ต นอกจากคอนเสิร์ตใหญ่แล้วทางวงยังได้จัดคอนเสิร์ตทัวร์ใน 4 ภาคของประเทศไทยด้วยจุดประสงค์ที่จะยกงานคอนเสิร์ตที่มีแสงสีเสียงในระดับงานสเกลใหญ่และอยากให้แฟนเพลงที่เข้าสถานบันเทิงไม่ได้มีโอกาสในการรับชมคอนเสิร์ตของวง ในชื่อคอนเสิร์ตทัวร์ The Concert Application presents Three Man Down 'BASIC TOUR' ที่จัดขึ้นใน 4 หัวเมืองหลักในประเทศไทยประกอบไปด้วย เชี่ยงใหม่, ขอนแก่น, ศรีราชา, และหาดใหญ่ โดยเริ่มแสดงตั้งแต่วันที่ 22 มิถุนายน – 21 กรกฏาคม พ.ศ. 2567 ในวันที่ 28 กรกฏาคม พ.ศ. 2567 ทางวงได้ว่างจำหน่าย Box Set CD '28' ในราคา 790 บาท ซึ่งมียอดขายอัลบั้มเกินกว่าหลายพันชิ้น

 อัลบั้ม III (พ.ศ. 2567 - ปัจจุบัน) 
อัลบั้มชุดที่สามของวงถูกปล่อยในวันที่ 24 มิถุนายน พ.ศ. 2568 มีชื่อว่า III (อ่านว่า 'ทรี-แมน-ดาวน์') อัลบั้มมีเพลงทั้งหมด 13 เพลงประกอบไปด้วยเพลงฮิตอย่าง "ไม่ให้ไป" "เพลงรัก" "ขอโทษที่ติดต่อไป (Feat. Nap The Nap)" และ "รักใครไม่ไหว" แนวเพลงจะมีกลิ่นอายความเป็นยุค 2000s ซึ่งตัววงเติบโตมาในยุคที่แนวเพลงนี้นั้นเป็นที่นิยมอย่างมาก ซิงแรกของอัลบั้มนี้ถูกปล่อยในวันที่ 11 มิถุนายน พ.ศ. 2567 เพลงนี้ถูกปล่อยมาพร้อมๆ กับช่วงที่วงประกาศทัวร์คอนเสิร์ต Three Man Down 'Basic Tour' ต่อมาในวันที่ 27 มิถุนายน พ.ศ. 2568 วงได้ประกาศเปิดพรีออเดอร์ BOX SET CD 'III' ในราคา 890 บาท

 คอนเซ็ปอัลบั้ม 
วงตั้งใจให้อัลบั้มนี้เป็นอัลบั้มที่ยืนอายุของวงและใช้แนวคิดทำเพลงแบบ 'Back to Basic' อย่างเช่นการกลับไปทำแนวเพลงร็อคยุค 2000s ที่เคยเป็นที่นิยมในอดีต โดยทุกคนในวงพูดเป็นเสียงเดี๋ยวกันว่าอัลบั้มเป็นอัลบั้มที่ชอบที่สุดตั้งแต่เคยทำเพลงกันมา ในวันที่ 5-6 กรกฏาคม พ.ศ. 2568 ทางวงได้จัดนิทรรศการและคอนเสิร์ตเปิดอัลบั้ม III ที่สยามเซ็นเตอร์ โดยวงตั้งใจให้เปรียบงานนี้เหมือนกับการไปเที่ยวพิพิธภัณฑในยุค 2000s ในสมัยที่วงนั้นเคยไปทัศนศึกษา ในนิทรรศการประกอบไปด้วย ร้านเมอชั่นไดของวง เบื้องหลัง MV ของวง เพลงเวอร์ชันเดโม้ และ เสียงเครื่องดนตรีของแต่ละเพลง

 ความสำเร็จ 
"เพลงรัก" เป็นที่นิยมอย่างแพร่หลายเพลงจะถูกใช้เป็นอย่างมากในแพลตฟอร์มออนไลน์และคลิปแนวสั้น ต่อมาเพลง "ขอโทษที่ติดต่อไป (Feat. Nap The Nap)" สร้างกระแสเป็นอย่างในงาน Rock Mountain 2025 เนื่องจากทางวงได้เชิญ Nap The Nap นักร้องคนเก่าของวง Retrospect กลับมาขึ้นคอนเสิร์ตสเกลใหญ่คนั้งแรกในรอบหลายปีสร้างกระแสนิยมให้กับเพลง ตัววง และทางศิลปินรับเชิญอย่าง Nap The Nap หลังจากนั้นในวันที่ 1 พฤศจิกายน พ.ศ. 2568 ระหว่างทำการแสดงในงาน Monster Music Festival 2025 ทางวงได้ประกาศคอนเสิร์ตใหญ่ครั้งที่สองของวง 'Three Man Down Live At สนามศุภชลาศัย' ในวันที่ 7 มีนาคม พ.ศ. 2569 ที่สนามศุภชลาศัย จำหน่ายบัตรวันที่ 31 มกราคม พ.ศ. 2569 ในเวลา 10:00 น. ในราคา 3,000 / 2,000 / 1,500 / 1,200 / 900 บาท ต่อมาบัตรถูกจำหน่ายหมดภายในไม่กี่นาทีทางวงจึงได้ประกาศรอบการแสดงที่สองในวันที่ 8 มีนาคม พ.ศ. 2569 ซึ่งจำหน่ายบัตรในวันเดียวกันในเวลา 11:00 น. หลังจากนั้นบัตรในรอบการแสดงที่สองก็จำหน่ายหมดในเวลาเพียงไม่กี่ชั่วโมงthumb|left|250px|นิทรรศการเปิดอัลบั้ม III ที่สยามเซ็นเตอร์

การแสดงออกทางการเมือง
ในการประท้วงในประเทศไทย พ.ศ. 2563–2564 พวกเขาได้ออกตัวสนับสนุนกลุ่มราษฎร พวกเขาได้แสดงสัญลักษณ์สามนิ้วในหนึ่งในงานที่เขาเล่นออกตัวสนับสนุนกลุ่มราษฎร กิต นักร้องนำได้แสดงความคิดเห็นสนับสนุนกลุ่มผู้ชุมนุมหลายครั้งในทวิตเตอร์ของเขา 

ในปี พ.ศ. 2564 วงได้ออกตัวสนับสนุนข้อเสนอของชมรมผู้ประกอบการสถานบันเทิง ผับ บาร์ และ ตัวแทนชมรมคนดนตรีแห่งประเทศไทยที่มีเป้าหมายเพื่อเยียวยาธุรกิจสถานบันเทิงและนักดนตรีนักร้องดัง-คนบันเทิง เข้าสภา ยื่น กมธ.กฎหมายฯ ดัน 8 ข้อเรียกร้องผ่อนปรนมาตรการ-เยียวยาคนกลางคืน และพวกเขาก็สนับสนุนให้รัฐบาลฉีดวัคซีนโควิด-19 ของไฟเซอร์-ไบออนเทค ที่ได้รับบริจาคจากรัฐบาลกลางสหรัฐ ให้กับบุคคลากรทางการแพทย์ผ่านทวิตเตอร์ของวงสนับสนุนให้รัฐบาลฉีดวัคซีนโควิด-19 ของไฟเซอร์-ไบออนเทคที่ได้รับบริจาคจากรัฐบาลสหรัฐฯ 

 สมาชิก 

 สมาชิกปัจจุบัน 

 กฤตย์ จีรพัฒนานุวงศ์ (กิต) – ร้องนำ กีตาร์ (รึ่ทึ่ม) (พ.ศ. 2556 - ปัจจุบัน) เกิดวันที่ 9 พฤศจิกายน พ.ศ. 2537 เกิดที่ อำเภอป้อมปราบศัตรูพ่าย จังหวัดกรุงเทพมหานคร
 พีรพล เอี่ยมจำรัส (ตูน) – กีตาร์ (โซโล่) (พ.ศ. 2556 - ปัจจุบัน) เกิดวันที่ 7 มีนาคม พ.ศ. 2538 เกิดที่ เขตลาดกระบัง จังหวัดกรุงเทพมหานคร
 เตธนันท์ วงศ์ปรีชาโชค (เต) – กลอง (พ.ศ. 2556 - ปัจจุบัน) เกิดวันที่ 20 กันยายน พ.ศ. 2537 เกิดที่ อำเภอเมืองพะเยา จังหวัดพะเยา
 วิศรุต ปฐมสิริไพศาล (เส็ง) – คีย์บอร์ด ซินธิไซเซอร์ (พ.ศ. 2556 - ปัจจุบัน) เกิดวันที่ 9 กรกฏาคม พ.ศ. 2537 เกิดที่ อำเภอเมืองนครพนม จังหวัดนครพนม

 อดีตสมาชิก 

 กิจฏิเมธ ชาญพานิช (โอม) – เบส  (พ.ศ. 2556 - 2565) เกิด 8 เมษายน พ.ศ. 2537 เกิดที่ อำเภอเมืองพิจิตร จังหวัดพิจิตร

 สมาชิกแบ็คอัพปัจจุบัน 

 เจสัน โสตางกูร (เจสัน) - เบส (พ.ศ. 2565 - ปัจจุบัน) เกิดวันที่ 13 มกราคม พ.ศ. 2549 เกิดที่ อำเภอเมืองระยอง จังหวัดระยอง

ผลงานเพลง
อัลบั้ม
+ชื่ออัลบั้มรายละเอียดรายชื่อเพลงThis City Won't Be Lonely Anymore วางจำหน่าย: 25 มีนาคม 2564
 รูปแบบ: แผ่นซีดี, ดิจิทัลดาวน์โหลด
 แนวเพลง: ป็อป, ซิ้นท์ป็อป, ซิติ้ป็อป, อินดี้ร็อก, ออลเทอร์นาทิฟร็อก
 ค่าย: Malama Collective, ยีนแล็บ This City Won't Be Lonely Anymore
 เดาไม่เก่ง
 ตอนไม่ได้เจอ
 เลือกคนที่เขารักเรา
 คุยคนเดียวเก่ง
 Friend Zone
 Time Zone
 ไปเถอะเธอ
 ฝันถึงแฟนเก่า
 รถฉันบินไม่ได้
 ทีมรอเธอ
 ฝนตกไหม
 ผ่านตา (Everyday)
 หมดไอจี
 ข้างกัน (City) (feat. ออม TELEx TELExs)
 ถ้าเธอรักฉันจริง
 ไม่เคยมีดาวในเมืองใหญ่28 วางจำหน่าย: 28 กรกฎาคม 2566
 รูปแบบ: แผ่นซีดี, ดิจิทัลดาวน์โหลด
 แนวเพลง: ซิ้นท์ป็อป,อินดี้ร็อก, ป็อปร็อก, ป็อป, ร็อก, ออลเทอร์นาทิฟร็อก, ซิตี้ป็อป, ร็อกแอนด์โรล, กรันจ์, นูเมทัล
 ค่าย: ยีนแล็บ 28
 ปล่อยให้เวลา (Broken Clock)
 เมา (Drunk In Love)
 ไหนบอกเลิกแล้ว (In My Bed)
 ไม่อยากให้เธอไม่สบาย (You)
 เด็กเกินไป (Too Young)
 เปิดตัวเขา (Rebound)
 คนใหม่ (Someone New)
 น้อง (Nong) (feat.  URBOYTJ)
 ไม่อยากชิน (Don't Wanna Get Used to It)
 วิธีไม่เสียใจ (How to Not Be Sad)III วางจำหน่าย: 24 มิถุนายน 2568
 รูปแบบ: แผ่นซีดี, ดิจิทัลดาวน์โหลด
 แนวเพลง: ป็อปร็อก, ป็อป, ร็อก, ซิ้นท์ป็อป, นูเมทัล, ออลเทอร์นาทิฟร็อก, ร็อกแอนด์โรล, กรันจ์, ซิติ้ป็อป, อินดี้ร็อก
 ค่าย: ยีนแล็บ ลึกลงไป
 เริ่มใหม่
 ขอโทษที่ติดต่อไป (feat. NAP THE NAP)
 ก็แค่พูดมา (feat. THE TOYS)
 ยอมถอย
 รักใครไม่ไหว
 ทุกอย่างยังคงเหมือนเดิม (feat. COCKTAIL)
 ไม่ให้ไป
 ทางออก
 ข้อยกเว้น
 เพลงรัก
 ชาตินี้
 ขอบคุณที่กลับมา

 ซิงเกิล 
+ปี พ.ศ.ชื่อเพลงอัลบั้ม2558คำทำนาย rowspan="5" 2559Hey Josh! (พรุ่งนี้ต้องลืมเธอ)ของที่เธอไม่ต้องการ (Wasted)2560กอดเธอคืนนี้ (Tonight)อยากฟัง (Downtown Pop)ข้างกัน (City) (ร่วมกับ ออม TELEx TELEXs) This City Won't Be Lonely Anymore2561ผ่านตา2562ตอนไม่ได้เจอทีมรอเธอไปเถอะเธอฝนตกไหม2563เลือกคนที่เขารักเราฝันถึงแฟนเก่าถ้าเธอรักฉันจริง2564เดาไม่เก่งอยู่ในสาย คุยคนเดียวเก่ง This City Won't Be Lonely Anymoreวันเกิดฉันปีนี้ (HBD to me) JOOX Original Album 100x100 Season 3Friend Zone This City Won't Be Lonely AnymoreTime Zone2565รถฉันบินไม่ได้ปล่อยให้เวลา (Broken Clock) 28น้อง (Nong) (ร่วมกับ URBOYTJ)2566ไหนบอกเลิกแล้ว (In My Bed)เด็กเกินไป (Too Young)ไม่อยากให้เธอไม่สบาย (You)เปิดตัวเขา (Rebound)เมา (Drunk in Love)วิธีไม่เสียใจ (How to Not Be Sad)2567ไม่ให้ไป IIIเพลงรัก2568ขอโทษที่ติดต่อไป (ร่วมกับ Nap The Nap)รักใครไม่ไหวยอมถอยลึกลงไปเริ่มใหม่ทุกอย่างยังเหมือนเดิม (ร่วมกับ COCKTAIL)2569เพื่อนสนิท(Platonic Love)(ร่วมกับPEEMWASU OF BUS)

 ซิงเกิลอื่น ๆ 
 "คนเศร้า2019"
 "ความคิดถึงที่ฉันได้เคยส่งไปในคืนที่ฝนโปรยลงมา" (ร่วมกับ ทิลลี่เบิร์ด)
 "คุกเข่า" (ต้นฉบับ ค็อกเทล) เพลงประกอบซีรีส์ 'HOOK รักหมัดหนัก'
 "นอนไม่หลับ" (ต้นฉบับ ซาซ่า) โปรเจกต์ Joox The Remake
 "เก็บไว้ในใจไม่พอ" (ร่วมกับ MAIYARAP)
 "อีกไม่นาน นานแค่ไหน" (ร่วมกับ เก็ตสึโนวา และ พระมหาไพรวัลย์)
 "Let's Scoop Colorful Colorfun" (ร่วมกับ อิ้งค์ วรันธร) เพลงประกอบโฆษณา Honda New Scoopy
 "พาเธอหนีไป" เพลงประกอบโฆษณา Honda New Scoopy
 "หยุดหัวใจ" เพลงประกอบซีรีส์ 'รักนาย My Ride'
 "ความรักทำให้คนตาบอด" (ต้นฉบับ บอดี้สแลม) โปรเจกต์พิเศษ 40 ปีแกรมมี่ “ซนซน” นานที 40 ปีหน
 "ไปด้วยกันนะ" เพลงประกอบโฆษณาจาก LEO Thailand (ร่วมกับ อิ้งค์ วรันธร และ ไททศมิตร)
 "ซ่าให้สุด" เพลงประกอบโฆษณาจาก Coke Studio (ร่วมกับ YourMOOD)
 "ทุกโมเมนต์" เพลงประกอบโฆษณาจาก โก๋แก่
 "ไม่เคยถูกรัก (never been loved)" (ร่วมกับ URBOYTJ)

 คอนเสิร์ต 

 คอนเสิร์ตใหญ่ 
ชื่อคอนเสิร์ตวันที่สถานที่หมายเหตุความจุThe Concert Application presents Three Man Down Live at Impact Arena 202319 สิงหาคม พ.ศ. 2566อิมแพ็ค อารีน่า เมืองทองธานีคอนเสิร์ตใหญ่ครั้งแรก13,000Three Man Down Live at สนามศุภชลาศัย7-8 มีนาคม พ.ศ. 2569สนามศุภชลาศัย50,000

 คอนเสิร์ตทัวร์ 
ชื่อคอนเสิร์ตวันที่สถานที่หมายเหตุThree Man Down Live in Brisbane31 สิงหาคม พ.ศ. 2566The MET BrisbaneThree Man Down Live in AustraliaThree Man Down Live in Sydney1 กันยายน พ.ศ. 2566Metro Theatre, SydneyThree Man Down Live in Melbourne4 กันยายน พ.ศ. 2566Billboard, MelbourneThree Man Down First Live in Singapore18 กันยายน พ.ศ. 2566Gateway Theatreทัวร์ต่างประเทศThree Man Down First Live in Taiwan3 มีนาคม พ.ศ. 2567Zepp New  TaipeiThe Concert Application presents Three Man Down 'BASIC TOUR'22 มิถุนายน พ.ศ. 2567เชียงใหม่ฮอลล์ เซ็นทรัล เชียงใหม่ แอร์พอร์ต จังหวัดเชียงใหม่ภาคเหนือ6 กรกฎาคม พ.ศ. 2567ขอนแก่นฮอลล์ เซ็นทรัล ขอนแก่น จังหวัดขอนแก่นภาคตะวันออกเฉียงเหนือ13 กรกฎาคม พ.ศ. 2567ศรีราชาฮอลล์ เซ็นทรัล ศรีราชา จังหวัดชลบุรีภาคตะวันออก20 กรกฎาคม พ.ศ. 2567หาดใหญ่ฮอลล์ เซ็นทรัล หาดใหญ่ จังหวัดสงขลาภาคใต้

 ผลงานแสดงภาพยนตร์ 

 We are Three Man Down | Documentary 01
 Three Man Down 28 | Documentary 02
 Three Man Down Road to Impact Arena | Documentary 03
 Three Man Down Impact Arena | Documentary 04

 รางวัล 
 ปี รางวัล สาขาที่เข้าชิง จากผลงาน ผลการตัดสิน2563LINE Thailand People’s Choice Award 2020Top Usageฝนตกไหม 2564JOOX Thailand Music Award 2021ศิลปินแห่งปีทรีแมนดาวน์ Top Social Artist เพลงแห่งชาติฝนตกไหม Kazz Award 2021Hottest Song Of The Yearถ้าเธอรักฉันจริง Music Library Best Of 2021Album Of The YearThis City Won’t Be Lonely Anymore  2565 Thailand Zocial Awards 2022 ศิลปินกลุ่มที่มีผลงานยอดเยี่ยมบนโซเชียลมีเดีย ทรีแมนดาวน์ โทตี้มิวสิกอวอร์ดส์ 2021 อัลบั้มแห่งปี This City Won't Be Lonely Anymore  ศิลปินกลุ่มแห่งปี ทรีแมนดาวน์  ภาพหน้าปกแห่งปี This City Won't Be Lonely Anymore  อัลบั้มแพคเกจจิงก์แห่งปี JOOX Thailand Music Awards 2022 ศิลปินแห่งปี ทรีแมนดาวน์  เพลงแห่งปี วันเกิดฉันปีนี้ (HBD to me)  เพลงป๊อปแห่งปี  Top Social Thai Artist of the year ทรีแมนดาวน์  The Guitar Mag Awards 2021 Best Choice Of The Year Single Hits Of The Yearถ้าเธอรักฉันจริง The Guitar Mag Awards 2022Best Collaboration Song Of The Year“เก็บไว้ใจไม่พอ” ร่วมกับ ไมยราพ Best Band Of The Yearทรีแมนดาวน์ Best Album Of The YearThis City Won’t Be Lonely Anymore  2566 โทตี้มิวสิกอวอร์ดส์ 2022 มิวสิกวิดีโอแห่งปี "น้อง" ร่วมกับ ยัวร์บอยทีเจ กำกับโดย HAPPYLAND ChobAPP Awards 2022The Most Popular Group ทรีแมนดาวน์  The Guitar Mag Awards 2023 Best Band Of The Year Best Collaboration Song Of The Year "น้อง" ร่วมกับ ยัวร์บอยทีเจ 2567The Guitar Mag Awards 2024Best Album Of The Year28 Best Band Of The Yearทรีแมนดาวน์ 

อ้างอิง

 แหล่งข้อมูลอื่น 



หมวดหมู่:กลุ่มดนตรีที่ก่อตั้งในปี พ.ศ. 2556
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2010
หมวดหมู่:ศิลปินสังกัดยีนแล็บ
หมวดหมู่:วงกลุ่มสี่สัญชาติไทย